Document ID: 32003L0046

Komission direktiivi 2003/46/EY,
annettu 4 päivänä kesäkuuta 2003,
direktiivin 2001/32/EY muuttamisesta kasvien terveyteen liittyville erityisille vaaroille alttiina olevien tiettyjen yhteisön suojelualueiden osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvien ja kasvituotteiden haitallisten organismien jäsenvaltioihin kulkeutumisen estämiseen liittyvistä suojatoimenpiteistä 8 päivänä toukokuuta 2000 annetun neuvoston direktiivin 2000/29/EY(1), sellaisena kuin se on viimeksi muutettuna komission direktiivillä 2003/22/EY(2), ja erityisesti sen 2 artiklan 1 kohdan h alakohdan ensimmäisen alakohdan,
ottaa huomioon Kreikan esittämän pyynnön,
sekä katsoo seuraavaa:
(1) Kreikka tunnustettiin suojelluksi Gonipterus scutellatus Gyll. -organismin osalta vuodesta 1993 alkaen komission direktiivillä 92/76/ETY(3) ja tämän jälkeen kasvien terveyteen liittyville erityisille vaaroille alttiina olevien yhteisön alueiden tunnustamisesta suojelluiksi ja direktiivin 92/76/ETY muuttamisesta 8 päivänä toukokuuta 2001 annetulla komission direktiivillä 2001/32/EY(4), sellaisena kuin se on viimeksi muutettuna komission direktiivillä 2003/21/EY(5).
(2) Valmisteltaessa direktiiviä 2003/21/EY direktiivin 2001/32/EY muuttamisesta tehdyn käsittelyvirheen vuoksi muutetussa tekstissä ei viitata Kreikkaan Gonipterus scutellatus Gyll. -organismin yhteydessä. Kreikan tunnustamiseen suojelluksi Gonipterus scutellatus Gyll. -organismin osalta johtaneet syyt ovat kuitenkin edelleen ajankohtaisia.
(3) Direktiivi 2001/32/EY olisi näin ollen muutettava vastaavasti.
(4) Tässä direktiivissä säädetyt toimenpiteet ovat pysyvän kasvinsuojelukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivin 2001/32/EY liite tämän direktiivin liitteen mukaisesti.
2 artikla
Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 15 päivänä kesäkuuta 2003. Niiden on ilmoitettava näistä toimenpiteistä komissiolle viipymättä.
Jäsenvaltioiden on sovellettava näitä säännöksiä 16 päivästä kesäkuuta 2003.
Näissä jäsenvaltioiden antamissa säädöksissä on viitattava tähän direktiiviin, tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
4 artikla
Tämä direktiivi on osoitettu kaikille jäsenvaltioille.
Tehty Brysselissä 4 päivänä kesäkuuta 2003.

Labels: 20
16
6